SET ปิดลบ 2.20 จุด รับแรงขายทำกำไรหลังวานนี้ขึ้นแรงกว่า 14 จุด
SET ปิดลบ 2.20 จุด รับแรงขายทำกำไรหลังวานนี้ขึ้นแรงกว่า 14 จุด โดยดัชนีปิดตลาดวันนี้ ที่ระดับ 1,724.47 จุด ลดลง 2.20 จุด หรือ 0.13% มูลค่าการซื้อขาย 6.29 หมื่นล้านบาท
17 ต.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,724.47 จุด ลดลง 2.20 จุด หรือ 0.13% มูลค่าการซื้อขาย 6.29 หมื่นล้านบาท
10 หุ้นกดดัชนีวันนี้

ตลาดหุ้นเอเชีย

ด้าน นายภาดล วรรณรัตน์ ผู้ช่วยกรรมการผู้จัดการ บล.หยวนต้า (ประเทศไทย) เปิดประเมินว่า ตลาดหุ้นไทยวันนี้พักฐาน จากแรงขายทำกำไรหลังจากที่ได้ขึ้นไปมากแล้ว และเมื่อเข้าสู่ช่วงประกาศผลประกอบการก็ทำให้ตลาดฯ มีความผันผวนได้
โดยวันนี้หลังจากที่ TMB ประกาศงบการเงินไตรมาส 3/60 ออกมาต่ำกว่าที่ตลาดคาดทำให้ราคาหุ้น TMB ร่วงลงไปกว่า 3% ส่วนหุ้น DTAC ก็ร่วงลงจากเนื่องจากกังวลงบการเงินไตรมาส 3/60 จะออกมาไม่ดี ซึ่ง DTAC จะประกาศงบการเงินในวันพรุ่งนี้ (18 ต.ค.)
ส่วนตลาดหุ้นในภูมิภาคเอเชียวันนี้เคลื่อนไหวไซด์เวย์ในกรอบแคบทั้งในแดนบวก-ลบ โดยต่างจับตาสถานการณ์ในเกาหลี หลังจากที่เกาหลีเหนือออกมาว่าพร้อมที่จะทดสอบยิงขีปนาวุธ และยังเฝ้าติดตามการประชุมประจำปีของพรรคคอมมิวนิสต์จีนในวันพรุ่งนี้ด้วย
สำหรับแนวโน้มการลงทุนในวันพรุ่งนี้ (18 ต.ค.)นักวิเคราะห์ประเมินว่า ตลาดฯ คงจะแกว่ง Sideway ถึง Sideway Down โดยอาจได้รับแรงกดดันจากกลุ่มแบงก์ที่อาจจะ Sell on fact ออกมา หลังจากที่ประกาศงบการเงินไตรมาส 3/60 ซึ่งแบงก์ใหญ่จะทยอยประกาศออกมาในช่วงปลายสัปดาห์นี้